ประกาศกระทรวงอุตสาหกรรม เรื่อง กำหนดเขตระบบการขนส่งปิโตรเลียมทางท่อบนบก ในท้องที่จังหวัดฉะเชิงเทรา และจังหวัดสมุทรปราการ
ประกาศกระทรวงอุตสาหกรรม
ประกาศกระทรวงอุตสาหกรรม
เรื่อง
กำหนดเขตระบบการขนส่งปิโตรเลียมทางท่อบนบก
ในท้องที่จังหวัดฉะเชิงเทรา
และจังหวัดสมุทรปราการ
----------------
 ด้วยการปิโตรเลียมแห่งประเทศไทย
(ปตท.) มีความจำเป็นที่จะต้องดำเนินการ
ก่อสร้างวางระบบการขนส่งปิโตรเลียมทางท่อบนบก
เพื่อนำก๊าซธรรมชาติมาพัฒนาและเป็น
เชื้อเพลิงในการผลิตไฟฟ้า
และรองรับการขยายตัวของเศรษฐกิจและอุตสาหกรรมอันเป็นประโยชน์
ในทางเศรษฐกิจและความมั่นคงของประเทศ
 อาศัยอำนาจตามความในมาตรา
๓๐ แห่งพระราชบัญญัติการปิโตรเลียมแห่ง
ประเทศไทย พ.ศ. ๒๕๒๑ รัฐมนตรีว่าการกระทรวงอุตสาหกรรม
จึงประกาศกำหนดเขตระบบการ
ขนส่งปิโตรเลียมทางท่อบนบก ไว้ดังต่อไปนี้

 ข้อ
๑ เขตระบบการขนส่งปิโตรเลียมทางท่อบนบก
ในท้องที่จังหวัดฉะเชิงเทรา
และจังหวัดสมุทรปราการ
โดยเริ่มต้นจากสถานีควบคุมความดันก๊าซธรรมชาติจุดที่ ๒ ของระบบท่อ
ส่งก๊าซธรรมชาติ บางปะกง - วังน้อย ท้องที่ตำบลท่าสะอ้าน
อำเภอบางปะกง จังหวัดฉะเชิงเทรา
ถึง
สถานีควบคุมความดันและวัดปริมาตรก๊าซ โรงไฟฟ้า บริษัท อีสเทิร์น เพาเวอร์ แอนด์
อิเล็คทริค
จำกัด ท้องที่ตำบลคลองด่าน อำเภอบางบ่อ จังหวัดสมุทรปราการ
ผ่านท้องที่ต่างๆ ตามแผนที่แนบ
ท้ายประกาศนี้
 (๑) ช่วงที่ ๑ มีขนาดความกว้างของเขต ๖ เมตร และความยาวของเขต
๕,๙๕๐ เมตร วางอยู่ในท้องที่ตำบลท่าสะอ้าน อำเภอบางปะกง
จังหวัดฉะเชิงเทรา
 (๒) ช่วงที่ ๒ มีขนาดความกว้างของเขต ๖ เมตร และความยาวของเขต
๙,๓๑๕ เมตร วางอยู่ในท้องที่ตำบลบางปะกง อำเภอบางปะกง
จังหวัดฉะเชิงเทรา
 (๓) ช่วงที่ ๓ มีขนาดความกว้างของเขต ๖ เมตร และความยาวของเขต
๖,๗๐๗ เมตร วางอยู่ในท้องที่ตำบลสองคลอง อำเภอบางปะกง
จังหวัดฉะเชิงเทรา
 (๔) ช่วงที่ ๔ มีขนาดความกว้างของเขต ๖ เมตร และความยาวของเขต
๓,๔๑๙ เมตร วางอยู่ในท้องที่ตำบลคลองด่าน อำเภอบางบ่อ
จังหวัดสมุทรปราการ

 ข้อ
๒
สถานีควบคุมความดันและวัดปริมาตรก๊าซ โรงไฟฟ้าบริษัท อีสเทิร์น
เพาเวอร์ แอนด์ อิเล็คทริค จำกัด เนื้อที่ประมาณ ๑-๒-๐๐ ไร่
ตั้งอยู่ในท้องที่ตำบลคลองด่าน อำเภอ
บางบ่อ จังหวัดสมุทรปราการ

 ประกาศ
ณ วันที่ ๒๖ มีนาคม พ.ศ. ๒๕๔๒
  สุวัจน์ ลิปตพัลลภ
 
รัฐมนตรีว่าการกระทรวงอุตสาหกรรม

[รก.๒๕๔๒/๓๙ง/๘/๑๘ พฤษภาคม ๒๕๔๒]

 อัมพิกา/แก้ไข
 ๓๑/๕/๒๕๔๕
  (B+A)C